**Мотивирана справка**

**за отразените/неотразените бележки и препоръки, получени във връзка с Проект на актуализиран план за управление на поддържан резерват „Пясъчната лилия“ съгласно наредба за разработване на планове за управление на защитени територии (изм. и доп. ДВ. бр. 55 от 20 Юли 2012 г.)**

Към 23.04.2015 г. има получено 1 писмено становище във връзка с Проект на план за управление на поддържан резерват „Пясъчната лилия“ (**таблица № 1**), получено в отговор на покана за обществени обсъждания на поддържани резервати „Ардачлъка“, „Вельов вир“, „Пясъчната лилия“ и „Атанасовско езеро“.

***Таблица № 1*** *Справка за получените писмени становища във връзка с Проект на план за управление на поддържан резерват „Пясъчната лилия“*

|  |  |  |  |
| --- | --- | --- | --- |
| **№** | **Организация, ведомство** | **Цитати на изразените становища/препоръки/бележки и др.** | **Мотиви за Отразени/Неотразени бележки и препоръки** |
| 1 | Изпълнителна Агенция по Околна среда  Изх.  04-00-3131-932/27.03.2015 г. | Към проектите на планове за управление на поддържани резервати „Ардачлъка“, „Вельов вир“, „Пясъчната лилия“ и „Атанасовско езеро“, Изпълнителната агенция по околна среда има следните бележки:  В проектите за планове за управление са заложени средства за създаване на бази данни за съхраняване на получените резултати от мониторинга на биологичното разнообразие. РИОСВ-Бургас разполага с Регионална база данни към информационната система на НСМБР, където може да се съхранява получената информация и да се извеждат данни за извършване на анализи. За оценка на резултатите от мониторинга може да се използват методиките за оценка, разработени по проект „Теренни проучвания и разпространение видове/ оценка на състоянието на видове и хабитати на територията на цялата страна – I фаза“. При извършване на мониторинг може да се използва мобилното приложение към НСМБР. Първичните данни от мониторинга е необходимо да бъдат попълнени в Регионалната база данни и изпратени към Националната база данни, с цел извършване на анализи и обобщаване на информацията за територията на цялата страна.  В работните планове към проектите за планове за управление са предвидени средства за „приемане на методики за провеждане на теренните проучвания“. При извършване на мониторинг на видове, които са включени в НСМБР е необходимо да се прилагат утвърдените методики за мониторинг и полеви формуляри.  В проекта на план за управление на поддържан резерват „Вельов вир“ по отношение на т. 1.12.1.4. Обзор на минали проучвания на видове и екосистеми в резерватната територия на поддържания резерват е извършван мониторинг на прилепи в гори в рамките на проект „Теренно наблюдение на прилепите – находища и численост, съгласно утвърдените схеми за мониторинг“ (договор № 1669/09.06.2010 г., сключен между ИАОС и Национален природонаучен музей). РИОСВ-Бургас е извършвал мониторинг на растителния вид *Nuphar lutea* на територията на поддържания резерват през 2010, 2011 и 2012 г. съгласно утвърдените графици на НСМБР.  В проекта на актуализирания план за управление на поддържан резерват „Ардачлъка“ в т. 4.3.1. Проект „Проучване на флората, фауната, микотата, растителността и природните местообитания“ – Приоритет 1 изречението *„Метод: Трансектни и точкови методи; преки и косвени; картиране; за местообитанията – прилагане на утвърдените методики в НСМБР.“* да се редактира както следва: **„Метод: Трансектни и точкови методи; преки и косвени; картиране; за мониторинг на видове – прилагане****на утвърдените методики в НСМБР.“,** тъй като за местообитанията няма утвърдени методики към НСМБР.  В проекта на актуализирания план за управление на поддържан резерват „Атанасовско езеро“ в т. 1.6.1. Проучване и описание на съществуващи и в процес на изпълнение програми, планове и проектни разработки за последните 10 години, в изреченията „*Проучвания на разпространението и числеността на гнездящите видове птици в България (проект на Изпълнителна агенция по околна среда към МОСВ и Консорциум ЕНВЕКО; участници и от ИБЕИ\_БАН). 2013-2014 г.“* и „*Проект по оперативна програма „Околна среда“ „Теренни проучвания на разпространение и численост на гнездящи видове птици в България“* **да се цитира правилно „Теренни проучвания на разпространение на видове/ оценка на състоянието на видове и хабитати на територията на цялата страна – I фаза, дейност „Теренни проучвания за разпространение и численост на гнездящи видове птици в България“.** В т. Проекти на фирмата Дикон в изречението „*Картиране на защитени зони Натура 2000 (2010-2013 г.). Картирана е защитената зона „Атанасовско езеро“ по двете местообитания,* думата *„местообитания“* да се замени с „**директиви**“. | Направените предложения и препоръки към Проект на план за управление на поддържан резерват „Пясъчната лилия“ са отразени в окончателния вариант на Плана за управление на поддържан резерват „Пясъчната лилия“. |

На общественото обсъждане на Проект на план за управление (ПУ) на поддържан резерват „Пясъчната лилия“, проведено на 02.04.2015 г. в град Созопол, са направени устни предложения и препоръки към окончателния вариант на ПУ. Към 23.04.2014 г., направените предложения и препоръки не са предоставени в писмена форма.

Направените устни предложения и препоръки по време на проведеното обществено обсъждане са взети в предвид и отразени в окончателния вариант на ПУ на поддържан резерват „Пясъчната лилия“. На поставените въпроси е отговорено в рамките на общественото обсъждане.